CELEX: 52006PC0653
Language: lv
Date: 2006-11-03
Title: Priekšlikums Eiropas Parlamenta un Padomes lēmums ar ko izveido Eiropas padomdevēju komiteju Kopienas statistikas informācijas politikas jomā

Svarīgs juridisks paziņojums

|

52006PC0653

Priekšlikums Eiropas Parlamenta un Padomes lēmums ar ko izveido Eiropas padomdevēju komiteju Kopienas statistikas informācijas politikas jomā  /* COM/2006/0653 galīgā redakcija - COD 2006/0021 */  

	[pic] | EIROPAS KOPIENU KOMISIJA |Briselē, 3.11.2006COM(2006)653 galīgā redakcija2006/0217(COD)Priekšlikum sEIROPAS PARLAMENTA UN PADOMES LĒMUMSar ko izveido Eiropas padomdevēju komiteju Kopienas statistikas informācijas politikas jomā(iesniegusi Komisija)PASKAIDROJUMA RAKSTSPRIEKšLIKUMA KONTEKSTS |110 | Priekšlikuma pamatojums un mērķi CEIES (Eiropas Ekonomiskās un sociālās statistikas informācijas padomdevējas komitejas) izveidi 1989. gada aprīļa seminārā par Eiropas Statistikas sistēmas (ESS) nākotni ierosināja Žaks Delors (Jacques Delors), kurš tolaik bija Eiropas Komisijas priekšsēdētājs, un Henings Kristofersens (Henning Christophersen), kurš tolaik bija priekšsēdētāja vietnieks. To pārmaiņu dēļ, kuras ekonomikas un sociālajā jomā bija gaidāmas pēc Vienotā Eiropas Akta, radās nepieciešamība izveidot komiteju, kas atspoguļotu plašas sabiedrības viedokli Eiropā Kopienas statistikas jomā. Mērķis bija radīt pamatu statistikas apkopotāju un lietotāju dialogam un apspriedēm un izvērst šo dialogu Eiropas mērogā, tādējādi papildinot dalībvalstu lietotāju un apkopotāju konsultāciju iestāžu darbu, kas acīmredzot vairāk uzmanības veltīja dalībvalstu interesēm. ESS pastāv plaša vienprātība, ka jāveic pamatīga CEIES darbības un sastāva reforma, jo īpaši pēc ES paplašināšanās līdz 25 dalībvalstīm. CEIES birojs jau 2002. gadā aicināja paust viedokli par reformu. Jautājumi, uz ko attieksies reforma, bija galvenokārt saistīti ar nepieciešamību izveidot mazāku un efektīvāku institūciju, kurai būtu lielākoties stratēģiska nozīme attiecībā uz Eiropas statistikas informācijas politikas izstrādi. Papildus iepriekšminētajiem reformas jautājumiem paredzēts reformas prasībās iekļaut vispārēju Eiropas statistikas vides pārveidi, kā paredzēts Komisijas paziņojumā un Komisijas ieteikumā par valsts un Kopienas statistikas iestāžu neatkarību, integritāti un atbildību (COM(2005) 217 galīgā redakcija). Paziņojumā paredzēta jauna ārēja padomdevēja institūcija, kuras uzdevums būtu pārraudzīt prakses kodeksa īstenošanu ESS kopumā, turklāt Eiropas mērogā sniedzot ieteikumus par statistikas prioritātēm. ECOFIN 2005. gada 8. novembra secinājumos norādīja, ka nepieciešams pārveidoto CEIES un jauno augsta līmeņa padomdevēju institūciju saglabāt kā divas atsevišķas struktūras. Komisija priekšlikumā Eiropas Parlamenta/Padomes lēmumam attiecībā uz Eiropas padomdevēju komiteju Kopienas statistikas informācijas politikas jomā apspriedīs pastāvošās CEIES reformas jautājumus, kas noteikti tālāk minētajos taktiskās grupas secinājumos un Padomes 2005. gada 8. novembra secinājumos. |120 | Vispārīgais konteksts Statistikas programmu komiteja (SPK) nolēma izveidot nelielu taktisko grupu, kuras sastāvā būtu SPK un CEIES locekļi, lai sagatavotu detalizētu CEIES nākotnes ainu un jo īpaši attiecībā uz CEIES misiju, uzdevumiem un sastāvu, kā arī tās saistību ar SPK. Taktiskā grupa satikās divreiz — 2004. gada 26. martā un 14. maijā. Pamatojoties uz taktiskās grupas darbu, Eiropas Kopienu Statistikas birojs virzības dokumentā SPK 54. sanāksmei, kas notika 2004. gada 17.-18. novembrī, sniedza vispārīgu izklāstu par pārveidoto CEIES. Šajā dokumentā ir uzsvērta nepieciešamība izveidot mazāku institūciju, kurā būtu ne vairāk kā 20 locekļi (pašlaik 79) un kurai būtu stratēģiska nozīme, palīdzot Padomei, Eiropas Parlamentam un Komisijai koordinēt Kopienas statistikas informācijas politikas mērķus un prioritātes. Jo īpaši attiecībā uz CEIES Padome 2005. gada 8. novembra secinājumos: minēja Komisijas nolūku ierosināt lielu CEIES reformu, kuras mērķis būtu mazākas un efektīvākas institūcijas izveidošana; paziņoja, ka „pārveidota CEIES veicinātu Eiropas Statistikas sistēmas pārvaldības un Kopienas statistikas kvalitātes uzlabošanu”; paziņoja, ka „pārveidotajai CEIES jāuzdod uzdevums paust nevalstisku lietotāju un Eiropas statistikas respondentu intereses. Kas attiecas uz tās sastāvu, jābūt iespējai komitejā piedalīties visām ieinteresētajām personām Eiropas statistikas jomā”. |130 | Spēkā esošie noteikumi priekšlikuma darbības jomā Saskaņā ar Padomes 1991. gada Lēmumu (91/116/EEK), ar ko izveido Eiropas Ekonomiskās un sociālās statistikas informācijas padomdevēju komiteju (CEIES), komitejas uzdevums ir palīdzēt Padomei un Komisijai koordinēt Kopienas statistikas informācijas politikas mērķus, ņemot vērā lietotāju vajadzības un informācijas apkopotāju izmaksas. Faktiski tas nozīmē, ka CEIES jāsniedz atzinums par Kopienas statistikas programmas nozīmību, par to, kā tiek veikta šīs programmas uzraudzība, un par saistītajām izmaksām, kas radušās Kopienai, dalībvalstu statistikas institūtiem un statistikas datu sniedzējiem. Tā kā turpmāk ir paredzēts no jaunās komitejas saņemt ieteikumus, ko par Kopienas statistikas informācijas politikas mērķiem sniedz lietotāji, respondenti un statistikas apkopotāji, tiek ierosināts atcelt Padomes Lēmumu 91/116/EEK. Lai veiktu uzdevumus, pārveidotā CEIES var izmantot ekspertu darba grupas, kuru pārziņā ir palīdzēt Komisijai noteikt datu nepieciešamību noteiktās nozarēs, piemēram, ar 2006. gada 7. augusta Lēmumu 2006/581/EK izveidoto grupu, lai noteiktu politikas vajadzību saistībā ar noziedzības un kriminālās tiesvedības datiem. |141 | Atbilstība pārējiem ES politikas virzieniem un mērķiem Nepiemēro. |APSPRIEšANāS AR IEINTERESēTAJāM PERSONāM UN IETEKMES NOVēRTēJUMS |Apspriešanās ar ieinteresētajām personām |211 | Apspriešanās metodes, galvenās mērķnozares un vispārīgs respondentu raksturojums Šis priekšlikums ir sagatavots, izmantojot pastāvošās Eiropas Ekonomiskās un sociālās statistikas informācijas padomdevējas komitejas un Statistikas programmu komitejas locekļu apspriešanās rezultātus. |212 | Atbilžu kopsavilkums un tas, kā tās ņemtas vērā Apspriešanās gaitā konstatēja nepieciešamību izveidot mazāku institūciju, kurā būtu ne vairāk kā 20 locekļi (pašlaik 79) un kurai būtu stratēģiska nozīme, palīdzot Padomei, Eiropas Parlamentam un Komisijai koordinēt Kopienas statistikas informācijas politikas mērķus un prioritātes. Šajā priekšlikumā atspoguļoti un ņemti vērā jautājumi, uz kuriem attiecas reforma. |Ekspertu atzinumu pieprasīšana un izmantošana |229 | Neatkarīgu ekspertu atzinums nebija vajadzīgs. |PRIEKšLIKUMA JURIDISKIE ASPEKTI |305 | Ierosināto pasākumu kopsavilkums Priekšlikuma mērķis ir izveidot Eiropas padomdevēju komiteju Kopienas statistikas informācijas politikas jomā. Komiteja palīdzēs Padomei, Eiropas Parlamentam un Komisijai koordinēt Kopienas statistikas informācijas politikas stratēģiskos mērķus un prioritātes, ņemot vērā lietotāju vajadzības un informācijas sniedzēju un apkopotāju izmaksas. |310 | Juridiskais pamats Priekšlikuma pamatā ir Līguma 285. pants, kas ir juridiskais pamats Eiropas Parlamenta un Padomes pieņemtajiem pasākumiem Kopienas statistikas apkopošanas jomā un kurā noteikti šādu pasākumu principi. |Proporcionalitātes princips Priekšlikums ir saskaņā ar proporcionalitātes principu sāda(-u) iemesla(-u) dēļ. |331 | Priekšlikums attiecas uz ieteikumiem, ko par Kopienas statistikas informācijas politiku sniedz lietotāji, respondenti un statistikas apkopotāji, un nemazina līdzīgu dalībvalstu iestāžu nozīmi. |332 | Vienkāršojot spēkā esošās procedūras, ar priekšlikumu paredzēts samazināt pastāvošo Kopienas un dalībvalstu dalībnieku administratīvo slogu. |Juridisko instrumentu izvēle |341 | Ierosinātie instrumenti: |342 | Komisijas dienestu 2005. gada 27. jūlija darba dokumentā [C(2005)2817] „Vadlīnijas Komisijas ekspertu grupu darbam: horizontālie noteikumi un publiskais reģistrs” secināts, ka no institucionālā viedokļa ekspertu grupas, proti, grupas, kuru sastāvā ir dalībvalsts un/vai privātā sektora eksperti un kuras Komisijai palīdz realizēt ierosināšanas tiesības, kā arī palīdz tai veikt uzraudzību un koordinēt darbu ar dalībvalstīm, jaizveido ar Komisijas lēmumu. Tomēr šajā gadījumā Komisijai bija jāņem vērā tas, ka pastāvošā komiteja (CEIES) tika izveidota ar Padomes lēmumu, kurš būtu jāatceļ, un ka jaunās komitejas mērķis būs palīdzēt koordinēt Kopienas statistikas informācijas politikas stratēģiskos mērķus un prioritātes ne tikai Komisijai, bet arī Padomei un Eiropas Parlamentam. Tāpēc, ņemot vērā priekšlikuma mērķi un izklāstu, Eiropas Parlamenta un Padomes lēmums ir visatbilstīgākais instruments. |IETEKME UZ BUDžETU |401 | Priekšlikuma ietekme uz budžetu ir saistīta ar sanāksmju rīkošanu un nepieciešamo pētījumu veikšanu. Ņemot vērā CEIES noteikumus par budžetu un personālu, šis priekšlikums budžetu neietekmēs. |PAPILDU INFORMāCIJA |Spēkā esošo tiesību aktu atcelšana Ja priekšlikumu pieņems, spēkā esošie tiesību akti būs jāatceļ. |560 | Eiropas Ekonomikas zona Tā kā šis tiesību akta priekšlikums attiecas uz jautājumu, kas skar Eiropas Ekonomikas zonu, tas jāpiemēro EEZ. |570 | Sīkāks priekšlikuma skaidrojums Galvenās izmaiņas attiecībā uz pastāvošo CEIES ir šādas. Jaunais nosaukums ir Eiropas padomdevēja komiteja Kopienas statistikas informācijas politikas jomā (1. panta 1. punkts), un galvenais uzdevums ir ņemt vērā lietotāju vajadzības, koordinējot Kopienas statistikas informācijas politikas stratēģiskos mērķus un prioritātes (1. panta 2. punkts). Stingrāka nostāja, sagatavojot Kopienas statistikas programmu un Komisijas ikgadējo statistikas darba programmu (2. panta 1. punkts). Komiteja var sniegt ieteikumus par to, kā uzlabot lietotāju kvalitātes prasību nodrošināšanu (2. panta 2. punkts). Komisijai ik gadu jāziņo par to, kā ir ņemti vērā komitejas atzinumi (3. panta 2. punkts). Locekļu skaits samazināts no 79 (pašlaik) līdz 25 (4. pants). Jaunās komitejas sastāvā būs locekļi, kas pārstāv pilsonisko sabiedrību, statistikas lietotājus institūcijās, un Eiropas Kopienu statistikas biroja ģenerāldirektors. Var izveidot pagaidu darba grupas, kuras sniedz ziņojumus komitejai (6. panta 3. punkts). |1.  2006/0217(COD)PriekšlikumsEIROPAS PARLAMENTA UN PADOMES LĒMUMSar ko izveido Eiropas padomdevēju komiteju Kopienas statistikas informācijas politikas jomā(Dokuments attiecas uz EEZ)EIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 285. pantu,ņemot vērā Komisijas priekšlikumu,ņemot vērā Eiropas Ekonomikas un sociālo lietu komitejas atzinumu,ņemot vērā Reģionu komitejas atzinumu,saskaņā ar Līguma 251. pantā noteikto procedūru,tā kā:2.  Sagatavojot un pilnveidojot Kopienas statistikas informācijas politiku, ļoti svarīga ir apspriešanās ar statistikas informācijas lietotājiem un apkopotājiem un šādas informācijas pieprasījuma respondentiem.3.  Eiropas Ekonomiskās un sociālās statistikas informācijas padomdevēja komiteja, kas izveidota ar Padomes Lēmumu 91/116/EEK[1] , pašlaik palīdz Padomei un Komisijai koordinēt Kopienas statistikas informācijas politikas mērķus, ņemot vērā lietotāju vajadzības un izmaksas, kas radušās informācijas sniedzējiem un apkopotājiem.4.  Tā kā Eiropas Ekonomiskās un sociālās statistikas informācijas padomdevēja komiteja ir pierādījusi savu lietderību, Kopienā notikušās pārmaiņas, jo īpaši paplašināšanās līdz 25 dalībvalstīm, rada nepieciešamību veikt virkni izmaiņu attiecībā uz komitejas uzdevumu, pilnvarām, sastāvu un procedūrām. Skaidrības labad ir atbilstīgi šo komiteju aizstāt ar jaunu komiteju.5.  Jaunajai komitejai jāuzlabo Eiropas statistikas sistēmas pārvaldība un Kopienas statistikas kvalitāte. Tāpēc jāsaglabā ciešā sadarbība ar Statistikas programmu komiteju, kas ir izveidota ar Padomes Lēmumu 89/382/EEK/Euratom, un ar Monetārās, finanšu un maksājumu bilances statistikas komiteju, kas ir izveidota ar Padomes Lēmumu 91/115/EEK.6.  Jāsaglabā līdzsvars starp nepieciešamību samazināt locekļu skaitu, lai ļautu komitejai strādāt efektīvi paplašinātajā Kopienā, un nepieciešamību pārstāvēt tajā visas ieinteresētās personas Kopienas statistikas jomā, kā prasīts Padomes 2005. gada 8. novembra secinājumos.7.  Lai spētu labāk izvērtēt un līdzsvarot Kopienas statistikas prasību priekšrocības un izmaksas, kā arī līdzsvarot un samazināt Kopienas statistikas tiesību aktu administratīvo slogu, tādējādi labāk reaģējot uz augošo pieprasījumu, jāpalielina komitejas nozīme, sagatavojot un īstenojot Kopienas statistikas programmu.8.  Jaunajai komitejai jāuzklausa lietotāju, respondentu un statistikas informācijas apkopotāju ieteikumi par Kopienas statistikas informācijas politikas mērķiem. Tāpēc Lēmums 91/116/EEK jāatceļ,IR PIEŅĒMUŠI ŠĀDU LĒMUMU.1. pantsUzraudzības komiteja9.  Ar šo izveido Eiropas Padomdevēju komiteju Kopienas statistikas informācijas politikas jomā (turpmāk „Komiteja”).10.  Komiteja palīdz Eiropas Parlamentam, Padomei un Komisijai koordinēt Kopienas statistikas informācijas politikas stratēģiskos mērķus un prioritātes, ņemot vērā lietotāju vajadzības un izmaksas, kas radušās informācijas sniedzējiem un apkopotājiem.11.  Palīdzību sniedz visās statistikas jomās, kas saistītas ar Kopienas satistikas informācijas politiku2. pantsUzdevumi12.  Komisija apspriežas ar Komiteju Kopienas statistikas programmas sagatavošanas sākumposmā. Komiteja sniedz atzinumu jo īpaši par:a) Kopienas statistikas programmas atbilstību Eiropas integrācijas un izaugsmes prasībām atbilstīgi viedoklim, ko izsaka Kopienas institūcijas, valsts un reģionālās iestādes un dažādas ekonomiskās un sociālās grupas un zinātnieku aprindas;b) Kopienas statistikas programmas atbilstību Kopienas darbībām, ņemot vērā ekonomikas, sociālās jomas un tehnikas attīstību;c) līdzsvaru (prioritātes un līdzekļi) starp dažādām Kopienas statistikas programmas jomām un Komisijas ikgadējo statistikas darba programmu;d) līdzekļiem, kas nepieciešami, lai īstenotu Kopienas statistikas programmu, tostarp tiešajām izmaksām, kas radušās Kopienai un valsts iestādēm;e) informācijas sniedzēju izmaksām, kas saistītas ar statistikas informācijas sniegšanu.13.  Komiteja arī pievērš Komisijas uzmanību statistikas jomām, kurās nepieciešams veikt jaunus pasākumus un iesaka Komisijai, kā labāk uzlabot lietotāju kvalitātes prasību nodrošināšanu, ņemot vērā izmaksas, kas radušās informācijas sniedzējiem un apkopotājiem.3. pantsAttiecības ar Eiropas institūcijām un citām Eiropas iestādēm14.  Pēc Eiropas Parlamenta, Padomes un Komisijas lūguma Komiteja sniedz atzinumu jautājumos par lietotāju vajadzībām, lai pilnveidotu Kopienas statistikas informācijas politiku, Kopienas statistikas programmas prioritātēm, pastāvošās statistikas novērtējumu, datu kvalitāti un datu izplatīšanas politiku.15.  Komiteja sniedz atzinumus un ziņo par lietotāju vajadzībām un izmaksām, kas datu sniedzējiem rodas, apkopojot Kopienas statistiku un nosūtot to Eiropas Parlamentam, Padomei un Komisijai, ja uzskata to par nepieciešamu sava uzdevuma veikšanai.Komisija ik gadu ziņo par to, kā ir ņemti vērā Komitejas atzinumi.16.  Lai veiktu savu uzdevumu, Komiteja sadarbojas ar Statistikas programmu komiteju un Monetārās, finanšu un maksājumu bilances statistikas komiteju. Tā nosūta šīm divām komitejām sava atzinuma un ziņojumu kopijas.17.  Komiteja izveido sadarbību ar dalībvalstu statistikas lietotāju padomēm.4. pantsSastāvs un amatā iecelšanas procedūra18.  Komitejā ir 25 locekļi.Komisija, apspriedusies ar Eiropas Parlamentu un Padomi, ieceļ četrpadsmit Komitejas locekļus. Lai ieceltu šos locekļus, katra dalībvalsts iesniedz Komisijai sarakstu ar diviem iespējamiem amata kandidātiem, kuriem ir vispāratzīta kvalifikācija statistikas jomā. Komisija cenšas panākt, lai locekļu sastāvā tiktu samērīgi pārstāvēta pilsoniskā sabiedrība, tostarp zinātnieku aprindas, un pienācīgi aptvertas Kopienas statistikas programmā iekļautās dažādās statistikas jomas.Desmit locekļus tieši ieceļ institūcija, kurā viņi strādā, tie ir šādi:-  a) viens Eiropas Parlamenta pārstāvis,-  b) viens Padomes pārstāvis,-  c) viens Eiropas Ekonomikas un sociālo lietu komitejas pārstāvis,-  d) viens Reģionu komitejas pārstāvis,-  e) viens Eiropas Centrālās bankas pārstāvis,-  f) divi Statistikas programmu komitejas pārstāvji,-  g) viens loceklis, kas pārstāv Eiropas Rūpniecības un darba devēju konfederāciju savienību (UNICE),-  h) viens loceklis, kas pārstāv Eiropas Arodbiedrību konfederāciju (ETUC),-  i) viens loceklis, kas pārstāv Eiropas Amatniecības, mazo un vidējo uzņēmumu asociāciju (UEAPME).Eiropas Kopienu Statistikas biroja ģenerāldirektors ir Komitejas ex-officio loceklis.Locekļu sarakstu publicē Eiropas Savienības Oficiālā Vēstneša C sērijā.5. pantsPilnvaru termiņš19.  Komitejas locekļu pilnvaru termiņš ir četri gadi, un tos vienu reizi var iecelt amatā atkārtoti. Pilnvaru laikam beidzoties, locekļi paliek amatā līdz viņu aizstāšanai vai atkārtotai iecelšanai.20.  Ja loceklis atkāpjas no amata pirms pilnvaru termiņa beigām, viņu uz atlikušo laiku aizstāj loceklis, kuru ieceļ saskaņā ar 4. pantu.6. pantsKomitejas struktūra un darbība21.  Komitejas priekšsēdētāju ievēl no tiem locekļiem, kurus iecēlusi Komisija. Priekšsēdētāja pilnvaru termiņš ir četri gadi, un to vienu reizi var iecelt amatā atkārtoti.22.  Priekšsēdētājs sasauc Komiteju vismaz vienu reizi gadā vai nu pēc savas ierosmes, vai pēc vismaz vienas trešdaļas tās locekļu pieprasījuma.23.  Sagatavojot atzinumus par ļoti sarežģītiem statistikas jautājumiem, Komiteja var ieteikt Komisijai izveidot pagaidu darba grupas, kuras vada Komitejas loceklis. Darba grupās ir eksperti, kuriem ir gan dažāda profesionālā pieredze, gan dažāda ģeogrāfiskā izcelsme. Šo darba grupu priekšsēdētāji sava darba rezultātus ziņojuma veidā iesniedz Komitejas sanāksmē.24.  Komitejas un darba grupu sanāksmēs kā novērotāji var piedalīties jebkuras Komisijas attiecīgās struktūrvienības pārstāvji.Priekšsēdētājs var atļaut Komitejas sanāksmēs piedalīties citiem novērotājiem.25.  Sekretariāta pakalpojumus Komitejai un darba grupām nodrošina Komisija.7. pantsLēmumu pieņemšanas procedūras26.  Komitejas sniegtais atzinums ir spēkā tikai tad, ja to pieņem, vismaz divām trešdaļām locekļu klātesot personīgi vai citā veidā, kas jāparedz reglamentā.27.  Balsot drīkst tikai locekļi. Loceklis var deleģēt balsstiesības citam loceklim. Vienam loceklim var deleģēt ne vairāk kā divas balsstiesības.28.  Komitejas sniegtajā atzinumā norāda iemeslus, ar kuriem tas pamatots. Atzinumu pieņem ar vienkāršu balsu vairākumu. Ja balsis dalās vienādi, izšķirošā ir priekšsēdētāja balss.8. pantsKonfidencialitāteNeskarot Līguma 287. pantu, Komitejas locekļiem prasa neizpaust informāciju, kas viņiem bijusi pieejama, strādājot Komitejā vai tās darba grupās, ja Komisija viņus informē, ka pieprasītais atzinums vai apspriežamais jautājums ir konfidenciāls.9. pantsIekšējais reglamentsApspriedusies ar Komisiju, Komiteja pieņem savu reglamentu. Informēšanas nolūkos reglamentu dara zināmu Eiropas Parlamentam un Padomei.10. pantsAtcelšanaLēmumu 91/116/EEK atceļ.11. pantsStāšanās spēkāŠis lēmums stājas spēkā [].BriselēEiropas Parlamenta vārdā — Padomes vārdā —priekšsēdētājs priekšsēdētājs [1] OV L 59, 6.3.1991., 21. lpp. Padomes lēmumā grozījumi izdarīti ar Padomes Lēmumu (EK) Nr. 255/97 (OV L 102, 19.4.1997., 32. lpp.).